stanford-oval/wikipedia huggingface dataset:
סטוק סיטי

מועדון כדורגל סטוק סיטי (באנגלית: Stoke City Football Club) הוא מועדון כדורגל המייצג את העיר סטוק און טרנט שבמחוז סטאפורדשייר, אנגליה. המועדון, שעל פי כמה עדויות נוסד בשנת 1863 תחת השם "מועדון כדורגל סטוק", נחשב לקבוצת הכדורגל המקצוענית הוותיקה בעולם אחרי נוטס קאונטי. יש הטוענים, עם זאת, כי המועדון נוסד חמש שנים מאוחר יותר, ב-1868. סטוק סיטי, הידועה בכינויה הקדרים (The Potters), משחקת נכון לעונת 2024/2025 בצ'מפיונשיפ. אצטדיון בריטניה, המכיל 28,384 מקומות ישיבה, הוא מגרשה הביתי הקבוצה החל משנת 1997. מדי הקבוצה כוללים חולצת פסים אדומה-לבנה ומכנס ללבן.
שחקני עבר מפורסמים

סטנלי מתיוס
גורדון בנקס
ג'ף הרסט
פיטר שילטון
פרדי סטיל
אלן האדסון
פיטר קראוץ'
שרדאן שאקירי
ווילפריד בוני
ערב ראש השנה

בערב ראש השנה, הוא כ"ט באלול, נהוגים מנהגים אחדים הקשורים בחג שבא מיד אחריו, ראש השנה (זאת בנוסף למנהגים הכלליים של ערב חג).
לפי הכלל לא אד"ו ראש, ערב ראש השנה אינו חל בימים שבת, שלישי וחמישי, כלומר הוא יכול לחול רק בימים ראשון, שני, רביעי או שישי.
מנהגים דתיים

למנהג יהודי אשכנז אומרים סליחות ופיוטים רבים, שהמרכזיים שבהם הם "שופט כל הארץ" שחיבר רבי שלמה אבן גבירול, ו"זכור ברית" שחיבר רבנו גרשום מאור הגולה.
עריכת התרת נדרים.
אין אומרים תחנון בשחרית ובמנחה. אולם, ברוב הקהילות כן אומרים תחנון בסליחות, הנאמרות לפי המנהג המקורי באשמורת הבוקר, ורק החל מתפילת שחרית לא אומרים.
קהילות הנוהגות לתקוע בשופר בחודש אלול מפסיקות זאת בערב ראש השנה, כדי ליצור הפסקה בין התקיעות שאינן אלא מנהג לבין התקיעות בראש השנה, שהן מצווה מן התורה
יש הנוהגים לטבול במקווה.
יש הנוהגים להתענות בערב ראש השנה.
יש הנוהגים להשתטח על קברי צדיקים.
מנהגים חילוניים

יהודים מברכים זה את זה בברכת "שנה טובה", בפגישות פנים אל פנים, בטלפון, באיגרת שנה טובה ובדואר אלקטרוני וכו'. מנהג זה מתחיל כבר ימים אחדים לפני החג.
ראשי הסגל הדיפלומטי בישראל מברכים את נשיא המדינה לרגל השנה החדשה.
העיתונים בישראל יוצאים בגיליונות גדולים במיוחד, הכוללים סיכומים שונים של השנה החולפת בישראל, דברי ספרות ועוד. כאשר מונה גרשום שוקן לעורך "הארץ" הוא החל מסורת שנמשכה שנים רבות, של פרסום סיפור מאת ש"י עגנון בגיליון ערב ראש השנה ובגיליון ערב פסח מדי שנה.
לקריאה נוספת

ש"י עגנון, ימים נוראים, הוצאת שוקן, 1998, הפרק "סדר ערב ראש השנה", עמודים מד-נב.
הרב משה הררי, מקראי קודש - הלכות ראש השנה, ירושלים תשע"ג, פרק ב: הלכות ערב ראש השנה, עמודים ק - קכט
הערות שוליים

↑  מקובל לכנות את ערב ראש השנה ואת לילו על שם פיוט זה: "זכור ברית" ו"ליל זכור ברית" בהתאמה.
↑  חיי אדם כלל קלח, ח.
↑  הרמ"א בשולחן ערוך, אורח חיים, סימן תקפ"א, סעיף ג', ויש שמפסיקים מספר ימים קודם לכן.
↑  מגן אברהם תקפא, יד על פי הלבוש (בסימן תקפא). לעומתם בעל מטה משה כתב (בסימן תשעח) טעם אחר: "מפסיקין בערב ראש השנה, כי אז יהיה סבור השטן שיום הדין עבר".  בקצת קהילות אשכנז המערבי, מפסיקים לתקוע שלשה ימים קודם ראש השנה.
↑  הרמ"א בשולחן ערוך, אורח חיים, סימן תקפ"א, סעיף ד'.
↑  שולחן ערוך, אורח חיים, סימן תקפ"א, סעיף ב'.
↑  דיני חודש אלול, סעיף יג בקיצור שולחן ערוך
↑   אנשי הסגל הדיפלומטי בישראל מברכים את יוסף שפרינצק ערב ראש השנה תשי"א. יומני כרמל ספטמבר 1950 (התחלה 2:05)
| ראש השנה |
| --- | --- | --- |
| מצוות החג | תקיעת שופר | שופר |
| מנהגים | מנהגי ערב ראש השנה • התרת נדרים • סדר ליל ראש השנה • שנהיה לראש ולא לזנב • תשליך | שופר |
| תפילות ופיוטים | תפילות ראש השנה • אחות קטנה • עת שערי רצון להפתח • מלכויות זכרונות ושופרות • ונתנה תוקף • וכל מאמינים • למנצח לבני קרח מזמור • פיוטים נוספים | שופר |
| מראש השנה עד ליום הכיפורים | עשרת ימי תשובה • ימים נוראים • תפילת אבינו מלכנו • סליחות • בין כסה לעשור | שופר |
| שונות | מסכת ראש השנה • לא אד"ו ראש • ימים נוראים (עגנון) • בראש השנה | שופר |
חגי ישראל ומועדיו
רשא נאג'ח

| --- | --- |
 מדינה:  סוריה סוריה
 עיסוק:  זמרת, שחקנית, עורכת ומנחה
 
רשא נאג'ח (בערבית: رشا ناجح) היא עיתונאית ואמנית סורית.
רקע

כשהייתה בת 9 רשא נאג'ח זכתה במקום הראשון בסוריה ברטוריקה ודקלום שירה.
בבגרותה היא למדה כלכלה, פיננסים ובנקאות, ובהמשך למדה תקשורת (לדיפלומה) בדמשק וכן השתתפה בקורסים לתקשורת של רשת אל-ג'זירה.
קריירה > טלוויזיה וקולנוע

נאג'ח הגישה מספר תוכניות טלוויזיה, הראשונה שבהן הייתה "חי בפשטות" (عيش ببساطة) בערוץ הלוויני א-רסאלה (אנ'), התכנית "קשרתם אותנו" (عقدتونا) שעסקה בנושאים חברתיים, והתכנית "מבוקשים מטורפים" (مطلوب مجانين) ששודרה בערוץ אל-ערבי (אנ') וצולמה בעיר חלב.
היא השתתפה בסרט הסורי "טיפת היופי האחרונה" (آخر قطرة جمال), שזכה במקום השלישי בקטגוריית היחידים בתחרות "מצלמה" (قمرة), אך היא לא הצליחה להשתתף בטקס ההוקרה שנערך בדובאי.
קריירה > שירה

האלבום "חוקי אהבה לאלו היודעים" (قواعد العشق للعارفين) צולם בעיר חלב והופץ במצרים.
התנגדותה למשטר אסד

בשנת 2011 העלתה נאג'ח תוכנית רשת בשם "[זו] עֵז, אפילו אם היא עפה" (عنزه ولو طارت) נגד משטרו של הנשיא הסורי בשאר אל-אסד כשהיא עוטה מסכה וכל פרק עסק בחשיפת האמת בסוגיה מסוימת, תוך הפרכת התעמולה של המשטר. בדצמבר 2024, לאחר נפילת משטרו של אסד, היא חשפה את פניה וזהותה ואמרה: "זה הניצחון האישי שלי, שאינני צריכה עוד להסתתר... תחושת החופש חדשה לי מאד, עכשיו יש הקלהכי אני כבר לא נרדפת...".
הערות שוליים

1 2 3 4 5  "رشا ناجح" إعلامية تبارز الموت بالحياة في الجحيم السوري, web.archive.org, ‏2018-04-24
1 2  رشا ناجح: حلب مدينة الحياة والبعض يرى من حقه التدخل بزي المحجبة – ميم | مجلة المرأة العربية, web.archive.org, ‏2018-06-22
1 2  رشا ناجح.. فتاة تغني للحياة من قلب مدينة الموت, web.archive.org, ‏2018-08-19
↑  "رشا ناجح" إعلامية تبارز الموت بالحياة في الجحيم السوري, web.archive.org, ‏2018-04-24
↑  فيلم سوري ينال المرتبة الثالثة في “قمرة" ويواجه انتقادات “الفيسبوكيين” - عنب بلدي, web.archive.org, ‏2018-06-22
↑  قواعد العشق للعارفين, 2020-03-21, נבדק ב-2025-01-05
↑  פתגם בערבית שמשמעותו: התעקשות על עמדה, גם אם היא שגויה ומופרכת. ראו:

https://alwatan.om/details/430382
↑  שירין פלאח סעב, כולנו פחדנו להביע עמדה ולמות, הארץ, גלריה, 6 ינואר 2025, עמ' 5-4
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רשא נאג'ח".
שני רעים יצאו לדרך

| --- | --- |
עטיפת הספר שני רעים יצאו לדרך
עטיפת הספר שני רעים יצאו לדרך
 מידע כללי
 מאת:  ימימה אבידר-טשרנוביץ  מירה לובה
 איורים:  מירה לובה
 תורגם לשפות:  אנגלית
 הוצאה
 הוצאה:  נ. טברסקי
 תאריך הוצאה:  1950
 מספר עמודים:  220
 קישורים חיצוניים
 הספרייה הלאומית:  003015235, 001171808, 001982565, 002002534, 002002535, 002002533
שני רעים יצאו לדרך הוא ספר ילדים מאת ימימה אבידר טשרנוביץ' ומירה לובה שיצא לאור בשנת 1950 עם איוריה של מירה לובה.
זה מספרי הילדים הראשון שיצא בישראל שדן בנושא השואה בצורה של ידידות בין נער צבר יליד הארץ ונער ניצול שואה ונכה. המחברות מציינות בהקדמה כי הסיפור נכתב לפני מלחמת השחרור, דהיינו זמן קצר לאחר סיום המלחמה וגלוי האמת על היקף השואה.
בספר יש תיאור של אתרים היסטוריים בנאפולי, רומא, פומפיי ופירנצה וזאת בתקופה שבני הנוער בארץ עדיין לא יצאו לחו"ל.
הגיבורים

אילן שפירא - נער חסון הלומד בכיתה ח' בתל אביב. הוא נולד וגדל במושב "תל שמואל". אילן אינו ממושמע ומתפרע בכיתה ומורתו מבקשת לסלק אותו. ההורים מוצאים פתרון על ידי העברתו לתל אביב שם יגור אצל האלמנה זהבי ובתה איילה. עד מהרה תופס אילן את מקומו בכיתה והופך ל"מלך הכיתה" התלמידים נשמעים לו יותר מאשר למחנכים. אילן גם מתאמן קבוע בהפועל.
יעקב ("יאנק") דושינסקי - בן גילו של אילן. לפני פרוץ מלחמת העולם השנייה חי עם הוריו ואחותו הקטנה חנה'לה בעיירה ליד לובלין. ביום פרוץ המלחמה נהרס ביתם מהפצצה והם נצלו בנס. הם נמלטו מהמקום בעגלה כשמטוסי הגרמנים מפציצים אותם. לבסוף הגיעו לביתה של האלמנה ברוניסלבה קוסובסקה שהאב סחר בעבר עם בעלה המנוח. היא הסכימה להלינם תמורת תשלום. כאשר הגרמנים קרבו למקום הם נמלטו, נתפסו והועברו לגטו שם סבלו מרעב והשפלות. יעקב היה מבריח אוכל מהצד הארי וכמה פעמים נתפס והוכה קשות. ההורים הורו ליעקב לברוח מהגטו עם אחותו ולהגיע לבית האלמנה. הם נספו אחר כך בגטו. האלמנה מפנקת את חנה'לה ורוצה להפוך אותה לנוצרייה. יעקב נפגש עם פרטיזנים ובעזרתם הוא חוטף את חנה'לה מבית האלמנה והם מצטרפים לפעולות מסוכנות כמו פיצוץ מסילות ברזל. באחת הפעולות נפצע יעקב בברכו, ניצל על ידי טנקיסט רוסי ומועבר לבית חולים שם מטפל בו דוד איש הבריגדה היהודית. דוד מביא לו ספרים בעברית על ארץ ישראל ומכין אותו לקראת העלייה. הוא מועבר למחנה מעבר באיטליה, שם הוא לומד איטלקית וכעבור מספר שבועות הוא מגיע ארצה עם קבוצת נערים פליטים. בארץ הוא גר בצריף בתל אביב עם דודו-חיים - סנדלר עני.
תקציר העלילה

כשמגיע יעקב לכיתה רואה בו אילן סיכון במעמדו כמלך הכיתה. עד מהרה מתחלקת הכיתה לאלה שמצדדים בכח (אילן) ובמוח (יעקב). העימות בניהם מגיע לפיזי כאשר אילן דוחף את יעקב וזה אינו מחזיר. לבסוף בשעת ערב נפגש אילן ביעקב והוא מספר לו על קורותיו בשואה ומאז הם הופכים לידידים בנפש. יעקב מספר לאילן כי נודע לו שאחותו חנה'לה נמצאת במנזר באיטליה כנזירה בשם חנקה קוסובסקה וכי לא ישקוט עד אשר יביא אותה לארץ. הם מחליטים לצאת ביחד לחפש אותה באיטליה.
במשרד חברת הספנות דוחים אותם אבל שם הם נפגשים בנער סיפון המכונה "ג'חש" המבטיח לעזור להם לאחר שהוא שומע את סיפורו של יעקב. בתחילה הוא מגניב אותם לנמל והם מסתתרים בתוך שקי בצל אך עיטוש מטריד של אילן בגלל הבצלים, מגלה אותם והם מסולקים מהנמל. לבסוף מצליח ג'חש להגניב אותם בתור "נוסעים סמויים" בספינה "מרגלית", כשהם מסתתרים בתוך מכונית קרייזלר של מר פניבון, אדם עשיר שערך מסע במזרח התיכון עם אשתו ומגיע לנאפולי בטיסה.
בלילה יוצאים אילן ויעקב לשאוף אוויר ומבחינים בספינת מעפילים בשם "החותרים". הספינות מתקרבות ולפתע נופלת ילדה קטנה לים. אילן לא מהסס, קופץ ומציל אותה מטביעה. אילן ויעקב מתגלים אך הקברניט סולח להם לאחר ששמע את סיפורם וגם מבטיח להחזירם ארצה כעבור שבועיים.
בנאפולי הם נפגשים במצחצח נעליים בשם מריו המכיר להם את שכונות העוני של העיר. במסע החיפושים שלהם הם מגיעים גם לרומא ומסיירים באתריה ולבסוף הם מגיעים לפירנצה. שם הם נתקלים באשה המכונה "זיקית" בגלל יכולתה להחליף תלבושות וזהויות. היא אבדה את משפחתה וכעת פועלת להצלת ילדים יהודים ממנזרים. יעקב מראה לה את תמונתה של חנה'לה והיא מזהה אותה במעורפל. היא מצליחה לחדור למנזר מחופשת לקבצנית, מזהה את חנה'לה ומצליחה להעביר לה פתק כי אחיה יעקב חי ונמצא בקרבת מקום. חנה'לה פוגשת ביעקב מיד לאחר שירתה במקהלת הנזירות בכנסיית סנטה מריה דולורוזה. כשהיא רואה אותו היא מתעלפת בזרועות נזירה שצעדה לידה.
לבסוף חוזרים כולם בספינה "מרגלית" ומתקבלים כגיבורים על ידי בני משפחותיהם.
סוג של חסד

| --- | --- |

לוגו הסרט הרשמי
 בימוי:  יורגוס לנתימוס
 הופק בידי:  אד גייני אנדרו לואו קאסיה מאליפן יורגוס לנתימוס
 תסריט:  יורגוס לנתימוס אפתימיס פיליפו
 עריכה:  יורגוס מברופסארידיס
 שחקנים ראשיים:  אמה סטון ג'סי פלמונס וילם דפו מרגרט קוואלי הונג צ'או ג'ו אלווין מאמדו אצ'יי האנטר שפר
 מוזיקה:  תומאס ניומן
 צילום:  רובי ראיין
 מדינה:  בריטניה בריטניה אירלנד אירלנד ארצות הברית ארצות הברית
 חברת הפקה:  Searchlight Pictures Element Pictures Film4 Productions
 חברה מפיצה:  Searchlight Pictures
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  17 במאי 2024 
 משך הקרנה:  165 דק' 
 שפת הסרט:  אנגלית
 סוגה:  סרט אנתולוגיה, סרט דרמה, סרט קומדיה שחורה 
 פרסים:  פרס פסטיבל קאן לשחקן הטוב ביותר 
 דף הסרט ב־IMDb
 
סוג של חסד (באנגלית: Kinds of Kindness) הוא סרט אימה-אבסורדי אנתולוגי בבימויו של יורגוס לנתימוס על פי תסריט שכתב יחד עם אפתימיס פליפו. בסרט מככבים אמה סטון, ג'סי פלמונס, וילם דפו, מרגרט קוואלי, הונג צ'או, ג'ו אלווין, מאמדו אצ'יי והאנטר שפר. הסרט תחת הפצת "Searchlight Pictures" (אנ').
בכורתו התקיימה בפסטיבל הקולנוע בקאן ב-17 במאי 2024, שם זכה פלמונס בפרס השחקן הטוב ביותר. הסרט עלה לאקרנים בארצות הברית ב-21 ביוני 2024 ובישראל ב-20 ביוני 2024.
צוות השחקנים

אמה סטון - ריטה / ליז / אמילי
ג'סי פלמונס - רוברט / דניאל / אנדרו
וילם דפו - ריימונד / ג'ורג' / אומי
מרגרט קוואלי - ויויאן / מרתה / התאומות רות ורבקה
הונג צ'או - שרה / שרון / אקא
ג'ו אלווין - ג'רי / ג'וסף
מאמדו אצ'יי - וויל / ניל / אח
האנטר שפר - אנה
הפקה

יורגוס לנתימוס ואפתימיס פליפו כתבו את התסריט יחד בפיתוח יחד עם "Element Pictures (אנ')", "Film4 (אנ')" ו-"Searchlight Pictures (אנ')" שגם מפיצים את הסרט. אמה סטון, ג'סי פלמונס, וילם דפו ומרגרט קוואלי התעתדו להתחיל את הצילומים בניו אורלינס באוקטובר 2022. לאחר מכן, הונג צ'או, ג'ו אלווין ומאמדו אצ'יי הצטרפו לצוות השחקנים. בראיון בפברואר 2023, האנטר שפר חשפה שיש לה הופעת קמע בסרט.
הפקה > צילום

צילומי הסרט החלו באוקטובר 2022 ונמשכו עד דצמבר 2022 בניו ארלינס.
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גלובוס הזהב | 5 בינואר 2025 | השחקן הטוב ביותר בסרט - מוזיקלי או קומדיה | ג'סי פלמונס | מועמדות |  |
הערות שוליים

↑  Rubin, Rebecca (March 14, 2024). "Yorgos Lanthimos and Emma Stone's Next Movie 'Kinds of Kindness' Sets Summer Release Date". Variety. Retrieved March 14, 2024.
↑   אורון שמיר, השחקן יוצא הדופן שנהפך לג'וקר של הוליווד, באתר הארץ, 15 בספטמבר 2024
↑  Kroll, Justin (September 29, 2022).
"Yorgos Lanthimos Sets And As New Film At Searchlight Pictures; Emma Stone, Jesse Plemons, Willem Dafoe And Margaret Qualley To Star". Deadline Hollywood. Penske Media Corporation. Retrieved September 29, 2022.
↑  Donnelly, Matt (October 12, 2022).
"Hong Chau Joins Emma Stone, Jesse Plemons in Yorgos Lanthimos Film And (Exclusive)". Variety. Retrieved October 31, 2022.
↑  Vlessing, Etan (October 27, 2022).
"Joe Alwyn Joins Emma Stone in Yorgos Lanthimos' And (Exclusive)". The Hollywood Reporter. Retrieved November 1, 2022.
↑  Kroll, Justin (October 31, 2022).
"Mamoudou Athie Joins Yorgos Lanthimos' And At Searchlight". Deadline Hollywood. Penske Media Corporation. Retrieved October 31, 2022.
↑  Nylander, Lynette (February 28, 2023).
"Leaning In: Hunter Schafer". Elle Magazine. Retrieved March 1, 2023.
↑  "Productions". Film New Orleans. Retrieved November 1, 2022.
↑  Lavallée, Eric (January 19, 2023).
"Top 200 Most Anticipated Foreign Films of 2023: #11. Yorgos Lanthimos' AND". Ion Cinema. Retrieved January 26, 2023.
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
יום טוב של ראש השנה תרס"ו

| --- | --- |

 מידע כללי
 מאת:  אדמו"ר הרש"ב
 שפת המקור:  עברית 
 סוגה:  ספר עיון, חסידות
 הוצאה
 תאריך הוצאה:  2011 (מהדורה מוערת ומתוקנת)
 מספר עמודים:  964 עמודים
 קישורים חיצוניים
 היברובוקס:  יום טוב של ר"ה - תרס"ו המהדורה החדשה
 
יום טוב של ראש השנה תרס"ו הוא שמה של סדרת מאמרים ('המשך', בעגה החב"דית) בת שישים מאמרי חסידות, שנכתבו על ידי אדמו"ר הרש"ב במהלך שנות ה'תרס"ו-ה'תרס"ח (1906-1908). כינויה הרווח בחסידות חב"ד הוא המשך סָמֵ"ך וָא"ו.
המאמרים שבסדרה עוסקים בנושאים בעלי משמעות רחבה במשנת חב”ד. בעיקרם מוסברת סיבת בריאת העולם בהתאם למשנת ספר התניא. סדרת מאמרים זו נחשבת ליסודית ולעיונית בתורת חב"ד.
במחקר ישנה התייחסות לנושאים במאמרים בענייני הבנת האלוהות ומושגים כמו אור אין סוף, אין סוף ועוד. החוקרים מצביעים על כיווני התפתחות ברעיונות הללו הכתובים במאמר, רעיונות שנוסחו בקצרה במאמריו של אדמו"ר הזקן.
מעמד הספר בחסידות חב"ד

הרבי מלובביץ' אמר באחת משיחותיו:
במאמריו של כ"ק אדמו"ר (מהורש"ב) נ"ע, אשר בהם באים ענייני החסידות בביאור יותר רחב ובהבנה והשגה שכלית יותר, מכמו שהם (בגלוי - גם לאנשים כערכנו) במאמרי רבותינו שקדמו . . מבין מאמריו גופא דיבר כ"ק אדמו"ר (מהורש"ב) נ"ע במיוחד בשבח ההמשך תרס"ו. כי כל מעלות הנ"ל, בהן נשתבחו מאמריו, ישנן במדה מרובה ומיוחדת בהמשך זה.
ולא רק שבהמשך זה באה תורת החסידות לידי התגלות יותר ובהשגה למטה יותר, אלא שגם שייכותה של "חכמה זו" לגאולה העתידה.
רעיונות מרכזיים בספר > תכלית וסיבת הבריאה

לפי המבואר בסדרת המאמרים, תכלית כוונת בריאת העולם היא המשכת גילוי אור אין סוף שהיה קודם הצמצום בעולמות באופן שהנבראים יכילו את הגילוי, וזאת באמצעות קיום התורה והמצוות על ידי עם ישראל. בנוסף, על ידי קיום התורה והמצוות יימשך גם גילוי אלוהי נעלה אף יותר מכמו שהיה קודם הבריאה. אידיאל זה הוא מפני שהקב"ה 'נתאווה שתהיה לו דירה בתחתונים', כלומר שגילוי האלוהות יוחדר במציאות הגשמית.
בסדרה מובאות שתי סיבות לבריאת העולם, שנכתבו בספרי קבלה שונים:
גילוי כוחו של הקב”ה באמצעות הבאתו לידי מימוש.
יידוע נבראים על אודות קיומו של הקב"ה. קודם הבריאה הוא היה לבדו; אחריה יש מי שיכולים להיות מודעים לקיומו.
אלא שלדברי הרבי הרש"ב, שתי הסיבות הללו אינן מסבירות כראוי את הבריאה: כוחותיו של הקב”ה אינם חסרים את השלימות הקיימת במימושם בפועל, ולפיכך דבר לא מתווסף בהם בבריאה. כמו כן, הנבראים המודעים לקיומו של הקב”ה ומכירים את כוחותיו הם דווקא אלו שבעולמות העליונים, ובריאת העולם הזה הגשמי אינה מוסברת.
לפיכך מסיק כי הבריאה היא מפני תשוקתו של הקב"ה, ולא ייתכן הסבר שכלי-אנושי לתשוקה זו, "הוא למעלה מטעם ודעת (וכמו שאמר רבינו ז"ל על זה אויף א תאווה איז קיין קשיא), רק שנתאווה שיהיה מציאות תחתונים, ויומשך בחינת עצמות אור אין סוף למטה, שזה ביכולת להמשיך למטה בעולם התחתון דוקא".
רעיונות מרכזיים בספר > התהוות 'יש מאין'

המקובלים הראשונים (הרמ"ק, הרמ"ע והאר"י) דנו בביאור השם אור-אין-סוף, שנקרא בשם 'אין סוף' ולא 'אין תחילה', דעת הרמ"ק היא שדרגה זו היא עצמות הבורא, דעת הרמ"ע היא שזהו הרצון, דעת האר"י היא שזה נעלה מהרצון, אך אינו עצמות הבורא. לדעת הרמ"ק זהו מפני שאין לתת קדמות לשום דבר חוץ מעצמותו. אך הרבי לא מקבל זאת, מפני שאין הקב"ה עצמו יכול להיות מקור לעולמות, כי בבריאתן הוא יוכרח להשתנות לפיהן. ולכן לדעת רבינו ההתהוות יש מאין היא מהאור, שהוא אין ואפס לגבי עצמות הבורא, ומכל מקום יש בו כח אין-סוף (בדוגמת משל מאור שהוא מעין המאור).
מבנה הספר

הספר מורכב משישים ואחד מאמרים שנאמרו על סדר השנה, בכתיבתם האריך הרבי הרש"ב יותר מהנאמר. המאמרים הם רצף עניינים הכרוכים זה בזה, ועוסקים באותו עניין, ולכן נקראים בשם 'המשך'. לאורך הספר ישנן הגהות מאת הרבי הרש"ב. החלק האחרון של הספר נקרא 'השלמת הדרוש' והוא לא נאמר בעל פה.
על קטעים מסוימים מתוך המאמרים רשם כי אין להעתיקם. אך הרבי מלובביץ' הורה להדפיסם בשולי הגיליון ולציין שנרשם עליהם "אין צריך להעתיק".
המאמרים משנות אמירת וכתיבת המאמר, שאינם מה'המשך' נדפסו בנפרד, 'ספר המאמרים תרס"ו-תרס"ז', בעריכת הרב יהונתן דוד רייניץ (משפיע בישיבת תומכי תמימים בניו הייבן וחבר מערכת אוצר החסידים).
מהדורות וביאורים

מעת אמירת המאמרים למדו את המאמרים האלו מתוך העתקות כתב יד או כתובים במכונת-כתיבה. לראשונה הספר נדפס בשנת תשל"א על ידי הוצאת קה"ת, בהוראה ישירה מהרבי מלובביץ'. הספר חזר ונדפס בשנים הבאות עם הוספות שונות. בשנת תשע"א הוציאה קה"ת לאור מהדורה חדשה של הספר. חברי המערכת של מהדורה זו: הרב דוד אולידורט (חבר מערכת אוצר החסידים), הרב דוד פלדמן (חבר מערכת ועד הנחות בלה"ק), הרב יהונתן דוד רייניץ והרב אהרן לייב רסקין (משפיע בקראון הייטס וחבר מערכת אוצר החסידים).
מהדורות וביאורים > ביאורים

הערות וביאורים להתחלת המשך תרס"ו, מאדמו"ר הריי"צ
תוכן העניינים (בסוף מהדורת קה"ת, תשע"א), נכתב על ידי הרב דוד פלדמן
שערי עיונים בדא"ח, ארבעה כרכים, מאת הרב מיכאל חנוך גולומב (משפיע בישיבת תומכי תמימים המרכזית - 770)
שיעורים בחסידות, מאת הרב זלמן גופין (משפיע בישיבת ישיבת תומכי תמימים ליובאוויטש בכפר חב"ד)
שיעורים בתורת החסידות - המשך תרס"ו, מאת הרב יואל כהן (משפיע בישיבת תומכי תמימים המרכזית - 770)
שני קבצים בשם "ניצוצי דא"ח", שיצאו לאור על ידי "מפעל החסידות"
הערות שוליים

↑  סקירה בגיליון "התקשרות" על ההמשך
↑  מאמר של הרב דוד פלדמן
↑  ראיון עם הרבנים זלמן גופין ויהושע שפירא
↑  ראו למשל - דב שוורץ, דילוג אל האור - מושגי יסוד בחסידות חב"ד, הוצאת מכללת הרצוג תבונות, אלון שבות, תשע"ז עמ' 60 ועמ' 76 הערה 60 וכן - יעקב גוטליב, שכלתנות בלבוש חסידי: דמותו של הרמב"ם בחסידות חב"ד, הוצאת אוניברסיטת בר-אילן, תשס"ט עמ' 57-58
↑  יו"ט של ר"ה תרס"ו, ניו יורק: הוצאת קרני הוד תורה, תשע"א, עמ' יא
↑  הרבי מלובביץ', רשימת היומן, הוצאת קה"ת, עמ' שנח
↑  יו"ט של ר"ה תרס"ו, קה"ת, עמ' תשז
↑  תורת מנחם - התוועדויות תשמ"ב, כרך ד, ועד הנחות בלה"ק, עמ' 2060 ואילך
↑  חדש: 'ניצוצי דא"ח' על תרס"ו - שטורעם.נט כל חב"ד יודעת, באתר shturem.net
| חסידות חב"ד |
| --- | --- | --- |
| שושלת ליובאוויטש | הראשון: שניאור זלמן מלאדי ("אדמו"ר הזקן", "בעל התניא") • השני: דובער שניאורי ("האדמו"ר האמצעי") • השלישי: מנחם מנדל שניאורסון ("הצמח צדק") • הרביעי: שמואל שניאורסון ("מהר"ש") • החמישי: שלום דובער שניאורסון ("הרש"ב") • השישי: יוסף יצחק שניאורסון ("הריי"צ") • השביעי: מנחם מנדל שניאורסון ("הרבי מלובביץ'") |  |
| ענפים נוספים בחסידות | אהרן מסטרשלה | קאפוסט: יהודה לייב שניאורסון • שלמה זלמן שניאורסון • שלום דובער שניאורסון מרציצה • שמריה נח שניאורסון מבאברויסק | לאדי: חיים שניאור זלמן שניאורסון • יצחק דובער שניאורסון • לוי יצחק מסיראטשין | ניעז'ין: ישראל נח שניאורסון | עץ שושלת חב"ד |  |
| כתבים | אדמו"ר הזקן: ספר התניא • שולחן ערוך הרב • סידור אדמו"ר הזקן • תורה אור ולקוטי תורה • מאמרי אדמו"ר הזקן | האמצעי: קונטרס ההתפעלות | הצמח צדק: צמח צדק • אור התורה • דרך מצותיך | הרש"ב: המשך יו"ט של ר"ה תרס"ו • בשעה שהקדימו תרע"ב | הריי"צ: אגרות קודש הריי"צ | ספרי הרבי מלובביץ': היום יום • לקוטי שיחות • אגרות קודש הרמ"מ • תורת מנחם • רשימות | אחרים: ספר הערכים • קטגוריה:כתבי עת חב"דיים |  |
| אתרים | מרכז חב"ד – 770 • אוהל חב"ד לובביץ' • כפר חב"ד • קטגוריה:בתי כנסת חב"דיים • קטגוריה:ריכוזים חב"דיים | לובביץ' |  |
| מושגים | ניגוני חב"ד: ארבע בבות • צמאה לך נפשי • ופרצת • ניגוני הרבי מלובביץ' • תבנית:ניגוני חב"ד • קטגוריה:ניגוני חב"ד | פעילות: בית חב"ד • שלוחי חב"ד • מבצעי הרבי מחב"ד | התוועדויות: התוועדות • מאמר חסידות • משפיע | מועדים: חג הגאולה • | תקנות: סעודת משיח • מקווה "בור על גבי בור" • תקנת לימוד החת"ת • תקנת לימוד הרמב"ם | שונות: פולמוס המשיחיות |  |
| ארגונים מרכזיים | אגודת חב"ד העולמית • ספריית חב"ד • בית דין רבני חב"ד • הוצאת ספרים קה"ת • רשת ישיבות תומכי תמימים • כולל חב"ד • מרכז לענייני חינוך • נשי חב"ד • צעירי אגודת חב"ד בישראל •  רשת חינוך חב"ד • צבאות ה'   קטגוריה:ארגוני חב"ד • רשת ישיבות תומכי תמימים ליובאוויטש (ישיבות תומכי תמימים) |  |
| שונות | קטגוריה:חסידי חב"ד • קטגוריה:רבניות חב"ד |  |
קטגוריה:חסידות חב"ד
הרבי הרש"ב
שלט רחוב בכפר חב"ד על שם המשך תרס"ו
Cold Shoulder

"Cold Shoulder" (בעברית: "כתף קרה") הוא הסינגל השלישי של זמרת הנשמה הבריטית אדל, מתוך אלבום הבכורה שלה, 19. הסינגל יצא להורדה דיגיטלית באירלנד ב-30 במרץ 2008, ובממלכה המאוחדת יצא באותו פורמט ב-31 במרץ 2008. השיר הוא היחידי מאלבומה של אדל שהופק על ידי מארק רונסון.
השיר הגיע למקום השלישי במצעד הסינגלים הבלגי של פלנדריה ולמקום ה-19 במצעד הסינגלים הבלגי של ולוניה. הוא הגיע גם למקום ה-28 במצעד הסינגלים ההולנדי ולמקום ה-18 במצעד הסינגלים הבריטי.
רקע

מתופף להקת ג'מירוקוואי, סטוארט זנדר, מתופף בשיר. מארק רונסון הוסיף את השיר למסע הופעותיו באותה השנה. אדל ביצעה את השיר בתוכנית Friday Night with Jools Holland ב-8 בפברואר 2008 וב"סאטרדיי נייט לייב" ב-18 באוקטובר 2008.
מיקומי שיא

|   ‏‏‏  מצעדים ודירוגים (2008)> מדינה |   ‏‏‏  מצעדים ודירוגים (2008)> מצעד |   ‏‏‏  מצעדים ודירוגים (2008)> מיקום שיא |   ‏‏‏  מצעדים ודירוגים (2008)>  |
| --- | --- | --- | --- |
|  אירופה | אירופה הוט 100 | 61 |  |
|  הולנד | מצעד 40 הסינגלים ההולנדיים | 28 |  |
|  הממלכה המאוחדת | מצעד הסינגלים הבריטי | 18 |  |
|  ולוניה | אולטראטופ 40 | 19 |  |
|  סקוטלנד | מצעד הסינגלים הסקוטי | 29 |  |
|  פלנדריה | אולטראטופ 50 | 3 |  |
|   ‏‏‏  מצעדי סוף שנה (2008)> מדינה |   ‏‏‏  מצעדי סוף שנה (2008)> מצעד |   ‏‏‏  מצעדי סוף שנה (2008)> מיקום שיא |   ‏‏‏  מצעדי סוף שנה (2008)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 192 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| אירופה | 16 ביוני 2008 | הזרמת מוזיקה • הורדה דיגיטלית | XL |  |
| הממלכה המאוחדת | 28 באפריל 2008 | הזרמת מוזיקה • הורדה דיגיטלית | XL |  |
הערות שוליים

↑  Adele – Cold Shoulder, נבדק ב-2021-10-16
| אדל |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | 19 • 21 • 25 • 30 |  |
| מיני-אלבומים | ITunes Live from SoHo • iTunes Festival: London 2011 |  |
| אלבומי וידאו | Live at the Royal Albert Hall |  |
| סיבובי הופעות | An Evening with Adele • Adele Live • Adele Live 2016 • Weekends with Adele • Adele in Munich |  |
| ערכים קשורים | Adele at the BBC • Adele Live in New York City • Adele One Night Only |  |
| אדל – שירים |
| --- | --- | --- |
| 19 | "Hometown Glory" • "Chasing Pavements" • "My Same" • "Cold Shoulder" • "Make You Feel My Love" |  |
| 21 | "Rolling in the Deep" • "Someone like You" • "Set Fire to the Rain" • "Rumour Has It" • "Turning Tables" • "Lovesong" |  |
| 25 | "Hello" • "River Lea" • "When We Were Young" • "Million Years Ago" • "Send My Love (To Your New Lover)" • "All I Ask" • "Water Under the Bridge" • "Love in the Dark" • "I Miss You" • "Remedy" • "Sweetest Devotion" |  |
| 30 | "Strangers by Nature" • "Easy on Me" • "My Little Love" • "Cry Your Heart Out" • "Oh My God" • "Can I Get It" • "I Drink Wine" • "All Night Parking (Interlude)" • "Woman Like Me" • "Hold On" • "To Be Loved" • "Love Is a Game" |  |
| השתתפות בסינגלים | "Many Shades of Black" • "Water and a Flame" |  |
| שירים אחרים | "I Can't Make You Love Me" • "Skyfall" |  |
| --- | --- |
בקרת זהויות :  MusicBrainz work: 13fe407e-f984-3ce2-8ac6-ce051a3ff5fe
1989 בברית המועצות

| 0 | 1 | 2 | 3 |
| --- | --- | --- | --- |
| «««  1988   1987  1986 | דגל רוסיה | 1989  בברית המועצות |  »»»  1990   1991  |
כל ערכי השנים בברית המועצות אירועים בולטים בעולם ב-1989 לוח שנה של שנת 1989
ב-1989 נחגג בברית המועצות יום השנה ה-72 למהפכת אוקטובר. בשנה זו נמשכה מדיניות הפרסטרויקה של מיכאיל גורבצ'וב שבסופה התפרקה ברית המועצות.